PZL.46 Sum

PZL.46 Sum (liet. šamas) – prieš Antrąjį pasaulinį karą Lenkijos įmonėje PZL (lenk. Państwowe Zakłady Lotnicze) šios šalies karinėms oro pajėgoms sukurtas lengvasis bombonešis, įsakymas dėl kurio serijinės gamybos pradžios buvo pasirašytas 1939 m. pavasarį. Iki karo veiksmų pradžios buvo spėta pagaminti tik du egzempliorius ir dar keletas lėktuvų buvo įvairiose surinkimo stadijose.PZL-46 „Sum“., Samolotypolskie.pl Prasidėjus karo veiksmams vienas toks lėktuvas buvo priverstinai nutupdytas Lietuvoje ir internuotas.

 Gamyba 
Konstruktorius Stanislavas Prausas (lenk. Stanisław Prauss) lengvajį bombonešį, skirtą pakeisti savo paties konstrukcijos lengvąjį bombonešį ir žvalgybinį lėktuvą PZL.23 Karaś, pradėjo kurti 1936 m. Naujojo orlaivio elementų, tokių kaip dviguba uodega ir įtraukiama apatinė šaulio gondola, bandymui 1936 m. buvo sukurtas ir išbandytas vienintelis modifikuotas PZL.23, gavęs indeksą PZL.42.

Pirmojo PZL.46 prototipo statiniai bandymai buvo baigti 1938 m. rugpjūtįSellenthin, Wolfgang, Schlachtflugzeuge und einmotorige Bomber des zweiten Weltkriegs. In: Fliegerkalender der DDR 1981. Militärverlag, Berlin 1980, p. 220. (kituose šaltiniuose – spalį)Kopenhagen, Wilfried, Jochen K. Beeck: Das große Flugzeugtypenbuch. Motorbuch, Stuttgart 2005, p. 360. ir rudens pabagoje lėktuvas pakilo pirmam skrydžiui. Nors ir turėjo nemažai bendrumo su PZL 23, jis buvo gerokai aptakesnis, jo sparnai buvo siauresnio profilio. Projekte buvo numatyta įtraukiama važiuoklė, tačiau kadangi tokia nebuvo gaminama Lenkijoje, buvo sumontuota fiksuota važiuoklė. 1938 m, lapkričio-gruodžio mėn. šis prototipas buvo demonstruojamas 16-ajame Paryžiaus aviacijos salone. 1939 m. buvo išbandytas antrasis, šiek tiek modifikuotas (PZL.46/II) ir neginkluotas prototipas.PZL P-46 Sum, Уголок неба, http://www.airwar.ru.

Bandymai parodė PZL 46 pranašumus prieš PZL 23. Pagrindiniai trūkumai buvo susiję su apatinės šaulio gondolos išleidimo ir įtraukimo mechanizmu. Ankstesniame modelyje PZL 23 ši gondola su bombarduotojo ir šaulio darbo vietomis buvo fiksuota. Ši konstrukcija buvo retai kada taikoma kituose to meto lėktuvuose, o jos efektyvumas buvo abejotinas, nes ji neigiamai veikė tiek lėktuvo aerodinaminius rodiklius, tiek ir keliamąją galią.

1939 m. kovo mėn. buvo nurodyta pradėti PZL.46 serijinę gamybą. Lenkijos KOP užsakė 160 šių orlaivių, gavusių indeksą PZL.46A. Pirmasis lėktuvas turėjo būti pagamintas tų pačių metų rudenį ir pristatytas užsakovui 1940 m. pradžioje. Iki Vokietijos invazijos gamintojas spėjo pradėti tik keleto serijinių lėktuvų gamybą.

1939 m. vasarą buvo pradėta trečiojo prototipo gamyba. Tai turėjo būti eksportinis variantas, gavęs indeksą PZL.46B. Varomas Prancūzijoje pagamintu varikliu Gnome-Rhône 14N21, jis buvo pirmasis iš bandomosios 12 orlaivių partijos, užsakytos Bulgarijos KOP.

S. Prusas PZL 46 pagrindu taip projektavo mažesnį orlaivį, turėjusį kodinį pavadinimą „Łosoś“ (lenk. lašiša). Tai turėjo būti dvivietis pikiruojantis bombonešis su įtraukiama važiuokle be apatinės gondolos, varomas 1 600 AG (1 200 kW) galios V-12 tipo varikliu Hispano-Suiza 12Z.

 Konstrukcija 
miniatiūra|PZL SUM II (B)
PZL 46 – tradicinės konstrukcijos pilnai metalinis žemasparnis monoplanas su dviguba uodega. Fiuzeliažas – ovalinio skerspjūvio pusiau monokokas. Įgulą sudarė trys lakūnai: pilotas, stebėtojas/bombarduotojas ir šaulys. Bent jau antrajame egzemplioriuje buvo suporuotas valdymas – vairalazdė buvo įrengta ir žvalgo kabinoje.Bačinis, A, Internuotas PZL-46 Sum, Lietuvos Sparnai 1994 Nr.4, Plieno sparnai Bombarduotojo darbo vieta buvo įrengta apatinėje gondoloje. Gondola galėjo būti įtraukiama horizontaliam skrydžiui ir nuleidžiama pagerinant matomumą oro mūšio metu. Važiuoklė – fiksuota, su aerodinaminiais gaubtais. Variklis – radialinis, įmonėje „PZL“ gaminta licencinė 840 AG galios „Bristol Pegasus XXB" kopija (lenl. PZL Pegaz), dengta NACA stiliaus aerodinaminiu žiedu. Propeleris – trimentis metalinis, keičiamo žingsnio „Hamilton Standard“ lenkiška licencinė kopija.Andrzej Morgała, Samoloty wojskowe w Polsce 1924–1939 750 l talpos kuro bakai buvo montuojami centrinėje sparnų sekcijoje.

 Eksploatacija 
miniatiūra|PZL-46 Sum brėžinys
1936 m. patvirtintas Lenkijos kariuomenės keturių metų vystymo planas numatė užduotį 1941 m. suformuoti 14 eskadrilių, ginkluotų lengvaisiais bombonešiais (šiam vaidmeniui buvo pasirinkti PZL 46), po 10 lėktuvų kiekvienoje ir 100% rezervo. Iki karo veiksmų pradžios pavyko surinkti du lėktuvus ir beveik baigti trečiojo jų, turėjusio tapti skraidančia laborotorija, surinkimą.

Prasidėjus Antrajam Pasauliniam karui pirmojo PZL 46 prototipo dėl važiuoklės avarijos nepavyko išskraidinti iš Varšuvos. 1939 m. rugsėjo 5 d. antrasis prototipas buvo evakuotas iš Varšuvos į Lenkijos pajėgų vis dar kontroliuotą Lvivą. Rugsėjo 17 d. jis buvo perskraidintas į Bukareštą, kur buvo internuotas. Rugsėjo 26 d. apsimesdamas, kad lėktuvą perskraidina į IAR gamyklą Brašove, Lenkijos KOP pilotas Riesas (Riess) ir dar trys lakūnai (vienas jų – vėliau rezultatyviausiu lenkų asu Antrajame pasauliniame kare tapęs V. Urbanovičius (lenk. Witold Urbanowicz) jį nuskraidino į apsiaustą Varšuvą. Dėl apšaudymo nepavykus nusileisti Okenčės (lenk. Okęcie) aerodrome lėktuvas nusileido Mokotovo (lenk. Mokotow) aerodrome.Andrzej Zasieczny: Broń Wojska Polskiego 1939–1945 Lotnictwo Marynarka Wojenna. Warszawa: Oficyna Wydawnicza Alma-Press, 2006, p. 12. Šios operacijos tikslas buvo perduoti Lenkijos kariuomenės vyriausiojo vado E. Rydz-Šmigly (lenk. Edward Rydz-Śmigły) nurodymus Varšuvos garnizono vadui J. Romeliui (lenk. Juliusz Rómmel).Glass, Andrzej. Polskie konstrukcje lotnicze 1893–1939, Andrzej Morgała: Polskie samoloty wojskowe 1939–1945. p. 35.

Po naktinio remonto keturi (J. Dovydaičio teigimu – penkiDovydaitis J., Aerodromo apysakos, Vilnius, 1967) lenkų karininkai (inžinierius Riess, pilotai W. Urbanowicz, W. Hadziewicz, valdininkas kapralas I. Radzimiński) šiuo lėktuvu išskrido iš Varšuvos ir netoli Marijampolės buvo perimti dviejų Lietuvos Karo aviacijos naikintuvų D-501 bei buvo priversti nusileisti Kauno aerodrome. Lietuvoje šie lenkų kariškiai susitvarkė dokumentus ir per Švediją išvyko į Angliją, kur buvo formuojami lenkų daliniai kovai prieš hitlerinę Vokietiją. Lėktuvas buvo internuotas ir Kaune sulaukė sovietinės okupacijos. Po 1940 m. rugpjūčio mėn. sovietai atliko keletą bandomųjų skrydžių šiuo lėktuvu, tačiau tolimesnių veikmų nesiėmė. Lėktuvas Kaune sulaukė vokiečių invazijos; Liuftvafės pareigūnai, greičiausiai neidentifikavę, lėktuvą atidavė į metalo laužą.

 Variantai 

 PZL.46/I

 Pirmas prototipas.

 PZL.46/II

 Antras prototipas.

 PZL.46A

 Pagrindinė serijinė versija. Lenkijos KOP pateikė užsakymą 160 vnt., nei vienas nebuvo pateiktas.

 PZL.46B (PZL.46/III)

 Eksportinis variantas, varomas Gnome-Rhône 14N21 varikliu. Nespėtas pagaminti.

 Techniniai duomenysCynk, Jerzy B (1971). Polish aircraft 1893–1939. Putnam. pp. 254–258 
+RodiklisSum ASum BĮgula3 (pilotas, šaulys, šturmanas-radistas)Ilgis10,5 mSparnomojis14,6 mplotas27 m²Aukštis3,3 mSvoristuščio1995 kgkilimo3550 kgJėgainėtipasvienas vienaeilis radialinis, 9 cilindrų vidaus degimo variklismodelisPZL-Bristol Pegasus XXBGnome-Rhône 14N-21galia918 AG (685 kW)1030 AG (768 kW)Propeleristrimentis metalinis keičiamo žingsnio „Hamilton/PZL“Greitismaksimalusjūros lygyje350 km/h (190 mazgų)370 km/h (200 mazgų)3600 m aukštyje425 km/h (229 mazgai)4700 m aukštyje470 km/h (250 mazgų)smukos110 km/h (59 mazgai)kilimo6 m/sSkrydžionuotolis1300 km (700 jūrmylių)1100 km (594 jūrmylės)lubos7700 m8600 mSparno apkrova131,1 kg/m²Galios ir masės santykis0,196 kW/kgGinkluotė8 kulkosvaidžiai2 x 7,92 mm kalibro FK wz.36 fiksuoti nosyje, sinchronizuoti su propeleriu
2 x 7,92 mm kalibro FK wz.36 fiksuoti sparnuose

2 x 7,92 mm kalibro KM wz.37 galiniame viršutiniame šaulio lizde

2 x 7,92 mm kalibro KM wz.37 apatinėje gondolojeNeginkluotasbombos600 kg fiuzeliaže ir ant išorinių laikiklių po sparnais

 Operatoriai 



 Bulgarijos KOP (bul. Военновъздушни сили) – preliminarus užsakymas pateikti 12 orlaivių. Neįvykdytas.



 Lenkijos KOP (lenk. Siły Powietrzne) – užsakymas pateikti 160 orlaivių. Neįvykdytas.



 SSRS KOP (rus. Военно-воздушные силы Рабоче-крестьянской Красной армии) – bandė Lietuvoje užgrobtą PZL 46.

 Literatūra 
 (LT) Bačinis, A, Internuotas PZL-46 Sum, Lietuvos Sparnai 1994 Nr.4, Plieno sparnai
 (EN) Belcarz, Bartolomiej, Peczkowski, Robert, WHITE EAGLES. The Aircraft, Men and Operations of the Polish Air Force 1918–1939, Ottringham, Hikoki Publications Ltd, 2001, ISBN 1-902109-73-2.
 (EN) Cynk, Jerzy B (1971). Polish aircraft 1893–1939. Putnam, ISBN 0-370-00085-4.
 (EN) Jerzy B. Cynk, History of the Polish Air Force 1918–1968, Reading, Berkshire, UK, Osprey Publishing Ltd., 1972, ISBN 0-85045-039-X.
 (LT) Dovydaitis J., Aerodromo apysakos, Vilnius, 1967
 (PL) Glass, Andrzej Polskie konstrukcje lotnicze 1893–1939, WKiŁ, Warszawa 1977.
 (DE) Kopenhagen, Wilfried, Jochen K. Beeck: Das große Flugzeugtypenbuch. Motorbuch, Stuttgart 2005.
 (EN) Koniarek, Jan P., Polish Air Force 1939–1945, Carrollton, TX, Squadron/Signal Publications, Inc., 1994, ISBN 0-89747-324-8.
 (PL) Morgała, Andrzej, Samoloty wojskowe w Polsce 1924–1939, Warszawa, Wyd. Bellona, 2003.
 (PL) PZL-46 „Sum“., Samolotypolskie.pl
 (RU) PZL P-46 Sum, Уголок неба, http://www.airwar.ru
 (DE) Sellenthin, Wolfgang, Schlachtflugzeuge und einmotorige Bomber des zweiten Weltkriegs. In: Fliegerkalender der DDR 1981. Militärverlag, Berlin 1980.
 (PL) Zasieczny, Andrzej, Broń Wojska Polskiego 1939–1945 Lotnictwo Marynarka Wojenna. Warszawa: Oficyna Wydawnicza Alma-Press, 2006, ISBN 83-7020-334-5.

 Išnašos 

Kategorija:PZL orlaiviai
Kategorija:Bombonešiai
Kategorija:Žemasparniai